
INFORMACIJA ANT IŠORINĖS PAKUOTĖS

KARTONO DĖŽUTĖ

1.	VAISTINIO PREPARATO PAVADINIMAS

[bookmark: _Hlk22126664]Tobrin 3 mg/ml akių lašai (tirpalas)
tobramicinas


2.	VEIKLIOJI MEDŽIAGA IR JOS KIEKIS

1 ml akių lašų yra 3 mg tobramicino (atitinka 4,58 mg tobramicino sulfato).


3.	PAGALBINIŲ MEDŽIAGŲ SĄRAŠAS

Benzalkonio chloridas, dinatrio fosfatas dihidratas, kalio divandenilio fosfatas, natrio chloridas, hidroksietilceliuliozė, išgrynintas vanduo.


4.	FARMACINĖ FORMA IR KIEKIS 

Akių lašai (tirpalas)
5 ml 


5.	VARTOJIMO METODAS IR BŪDAS (-AI)

Vartoti ant akių.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

[bookmark: _Hlk22126625]
8.	TINKAMUMO LAIKAS

Tinka iki / EXP: MMMM mm

Pirmą kartą atidarius talpyklę, tirpalas tinkamas vartoti 28 dienas, laikant ne aukštesnėje kaip 25o C temperatūroje.


9.	SPECIALIOS LAIKYMO SĄLYGOS

Laikyti ne aukštesnėje kaip 25o C temperatūroje. 


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas UAB „Lex ano“

12.	LYGIAGRETAUS IMPORTO LEIDIMO NUMERIS (-IAI)

LT/L/19/1082/001

13.	SERIJOS NUMERIS

Serija / Lot :

14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

tobrin


17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris} 
NN: {numeris} 

---------------------------------------------------------------------------------------------------------------------------
Gamintojas: Balkanpharma-Razgrad AD, 68 Aprilsko vastanie bld, Razgrad 7200, Bulgarija

Perpakavo
UAB „ENTAFARMA", Klonėnų vs. 1, LT-19156 Širvintų r. sav., Lietuva
UAB „Norfachema", Vytauto g. 6, LT-55175 Jonava, Lietuva
CEFEA Sp. z o.o. Sp. K., Ul. Działkowa 56, 02-234 Warszawa, Lenkija
Perpakavimo serija

Lygiagrečiai importuojamas vaistas skiriasi nuo referencinio vaisto: laikymo sąlygomis (ref. vaistą papildomai laikyti gamintojo pakuotėje, kad vaistas būtų apsaugotas nuo šviesos ir drėgmės, negalima užšaldyti); tinkamumo laiku (lyg. imp. vaisto tinkamumo laikas po talpyklės atidarymo yra 28 dienos, laikant ne aukštesnėje kaip 25o C temperatūroje, ref. vaisto – 30 dienų). 

[bookmark: _Toc129243138][bookmark: _Toc129243263]
Pakuotės lapelis: informacija pacientui

Tobrin 3 mg/ml akių lašai (tirpalas)
tobramicinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1. Kas yra Tobrin ir kam jis vartojamas
2. Kas žinotina prieš vartojant Tobrin
3. Kaip vartoti Tobrin
4. Galimas šalutinis poveikis
5. Kaip laikyti Tobrin
6. Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Tobrin ir kam jis vartojamas

Tobrin yra plataus veikimo spektro vandenyje tirpus aminoglikozidų grupės antibiotikas. 
Tobrin vartojamas tobramicinui jautrių bakterijų sukeltų akies paviršinių bakterinių infekcinių ligų (pvz., junginės uždegimo) gydymui suaugusiesiems ir vyresniems kaip 1 metų vaikams.

[bookmark: _Toc129243140][bookmark: _Toc129243265]2.	Kas žinotina prieš vartojant Tobrin

Tobrin vartoti negalima:
jeigu yra alergija tobramicinui arba bet kuriai pagalbinei šio vaisto medžiagai (jos išvardytos 6 skyriuje);
jeigu yra padidėjęs jautrumas kitiems aminoglikozidams.

Įspėjimai ir atsargumo priemonės
Pasitarkite su gydytoju ar vaistininku, prieš pradėdami vartoti Tobrin:
· jeigu Jūs žindote kūdikį. Labai mažai Tobrin gali patekti į Jūsų pieną, todėl tikimybė, kad jo teks Jūsų kūdikiui, labai maža;
· atsiradus sunkios reakcijos ar padidėjusio jautrumo požymių (pvz., akies paraudimas, ašarojimas, junginės ir/ar vokų paburkimas, akies ir/ar vokų niežėjimas, bėrimas), liaukitės gydytis šiuo vaistu;
· kaip ir nuo bet kurio antibiotiko, ilgai vartojant gali prisidauginti atsparių mikroorganizmų, įskaitant grybelius. Vartokite tiksliai kaip paskyrė Jūsų gydytojas;
· jeigu vartojate kitų antibiotikų, įskaitant ir geriamus pasakykite savo gydytojui;
· jeigu nešiojate kontaktinius lęšius. Prieš vartojimą kontaktinius lęšius reikia išimti (vėl juos galima įdėti ne anksčiau kaip po 15 min). Keičia minkštųjų kontaktinių lęšių spalvą;
· jeigu esate nėščia. Prieš vartodami Tobrin pasitarkite su gydytoju.

Vaikams ir paaugliams
Vyresniems kaip 1 metų vaikams Tobrin akių lašus galima vartoti tokiomis pačiomis dozėmis, kaip ir suaugusiesiems. Jaunesniems kaip 1 metų amžiaus vaikams Tobrin vartoti nerekomenduojama, nes duomenų apie saugumą ir veiksmingumą nepakanka.

Kiti vaistai ir Tobrin
Jeigu vartojate arba neseniai vartojote kitų vaistų, arba dėl to nesate tikri, apie tai pasakykite gydytojui arba vaistininkui.

Vartojant kartu su kortikosteroidais, gali būti maskuojami infekcinio susirgimo požymiai.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku. 

Nėštumas
Didelės bendrosios tobramicino dozės, daug didesnės už tas, kurios vartojamos akims, sukelia nefrotoksinį ir ototoksinį poveikį. Vartojant vaistą į akis, bendrasis jo poveikis turėtų būti mažas, todėl manoma, kad pavojus skiriant Tobrin nėščiosioms irgi nedidelis. Vis dėlto, nėščios moterys turėtų vartoti Tobrin akių lašus tik jei gydymo svarba didesnė už galimą pavojų vaisiui. 

Žindymas
Lokaliai vartojamo vaisto į organizmą patenka mažai, todėl manoma, kad Tobrin akių lašų keliamas pavojus yra mažas. Būtina apsvarstyti, ar moters gydymo svarba didesnė už galimą pavojų kūdikiui.

Vairavimas ir mechanizmų valdymas
Kaip ir nuo bet kokių akių lašų, neryškus matymas arba kitoks regos sutrikimas gali veikti gebėjimą vairuoti ir valdyti mechanizmus. Jei įsilašinus vaisto blogai matote, prieš vairuodamas automobilį ar valdydamas mechanizmus palaukite, kol rega pagerės.

Tobrin sudėtyje yra pagalbinės medžiagos benzalkonio chlorido
Kiekviename šio vaisto akių lašų (tirpalo) ml yra 0,1 mg benzalkonio chlorido.

Minkštieji kontaktiniai lęšiai gali absorbuoti benzalkonio chloridą ir gali pasikeisti kontaktinių lęšių spalva. Prieš šio vaisto vartojimą kontaktinius lęšius reikia išimti ir vėl juos galima įdėti ne anksčiau kaip po 15 min.

Benzalkonio chloridas gali sudirginti akis, ypač jei Jums yra akių sausmė ar ragenos (akies priekinę dalį gaubiančio skaidraus sluoksnio) pažeidimų. Jeigu pavartojus šio vaisto jaučiate nenormalų pojūtį akyje, deginimą ar skausmą, pasitarkite su gydytoju.


[bookmark: _Toc129243141][bookmark: _Toc129243266]3.	Kaip vartoti Tobrin

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Suaugusieji
Tobrin akių lašai dozuojami po vieną lašą du kartus per parą (rytais ir vakarais); jei infekcijos sukelta liga sunki, pirmąją parą lašinama keturis kartus, kai pacientas nemiega, paskui – po vieną lašą į abi akis dukart per parą (pacientui nemiegant), kol bus baigtas visas 7±1 dienos gydymo kursas. Gydymą Tobrinu reikėtų tęsti dar 48 – 72 valandas po to kai išnyksta klinikiniai ligos požymiai. 
Maksimalią gydymo trukmę ir dozę nustato gydytojas.

Kad lašintuvo galas ir tirpalas neužsiterštų, reikia stengtis lašintuvo viršūnėle neliesti vokų, aplinkinių ar kitų paviršių. Vaisto nevartojant talpyklę laikyti sandariai užsuktą.

Jei kartu vartojami kiti lokaliai vartojami akių vaistai, tarp vienų ir kitų reikia daryti 5 – 10 minučių pertrauką.

Senyvi pacientai
Senyviems žmonėms dozės keisti nereikia.

Vyresni kaip 1 metų vaikai ir paaugliai
Vyresniems kaip 1 metų vaikams Tobrin akių lašus galima vartoti tokiomis pačiomis dozėmis, kaip ir suaugusiesiems.

Kepenų ir inkstų nepakankamumas
Akims vartojamo tobramicino į visą organizmą patenka labai mažai. Jei tuo pačiu metu gydoma bendrojo poveikio aminoglikozidų grupės antibiotikais, reikėtų matuoti bendrąją jų koncentraciją serume, kad būtų galima palaikyti tinkamą gydomąją koncentraciją.

Akių lašų vartojimo instrukcija
1. Atlošti galvą.
2. Pirštą dėti tiksliai po akimi ir atsargiai patraukti žemyn apatinį voką.
3. Į atsiradusį maišelį lašinti Tobrin. Akies flakono lašintuvo viršūne liesti negalima.
4. Žvilgsnį nukreipti žemyn, po to užmerkti akį. Apie 2 minutes pabūti užsimerkus, pirštais užspaudus ašarų kanalus.

Nelieskite lašintuvo viršūnėlės.

Ką daryti pavartojus per didelę Tobrin dozę?
Jei griežtai laikomasi vaistinio preparato vartojimo instrukcijų, perdozavimas neįmanomas. Išgertas tobramicinas beveik neabsorbuojamas.

Tobrin perdozavimo simptomai gali būti panašūs į šalutinį poveikį: atsiranda paraudimas, padidėja ašarojimas, patinsta ir niežti vokus, pasireiškia taškinis keratitas. Perdozavus vaisto perteklių kruopščiai nuskalaukite dideliu švaraus vandens kiekiu.

Pamiršus pavartoti Tobrin
Praleidus dozę, ją reikia įlašinti kiek galima greičiau ir toliau vaisto vartoti taip, kaip paskirta. Negalima vartoti dvigubos dozės norint kompensuoti praleistą dozę.

Nustojus vartoti Tobrin
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Šalutinių poveikių dažnis klasifikuojamas taip: labai dažnas (≥1/10), dažnas (nuo ≥1/100 iki <1/10), nedažnas (nuo ≥1/1 000 iki <1/100), retas (nuo ≥1/10 000 iki <1/1 000), labai retas (<1/10 000) ir nežinomas (negali būti apskaičiuotas pagal turimus duomenis). Kiekvienoje grupėje šalutiniai poveikiai pateikti pagal jų sunkumo pobūdį.

Akių sutrikimai
Dažni: akių niežėjimas, akių paraudimas, ašarojimas.
Reti: akių alerginė reakcija, akių išskyros, akių diskomfortas, junginės paburkimas, akių vokų paburkimas, akių vokų pažeidimas, akių vokų paraudimas, ragenos epitelizacijos sulėtėjimas, taškinės ragenos opos, ragenos išopėjimas, junginės irimas.

Labai retais atvejais gydymo metu pacientams su pažeista skaidria akies priekį dengiančia plėvele (ragena), joje dėl kalcio sankaupų atsirado drumstos dėmės.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 oC temperatūroje.

Pirmą kartą atidarius talpyklę, tirpalas tinkamas vartoti 28 dienas, laikant ne aukštesnėje kaip 25o C temperatūroje.

Ant kartono dėžutės ir talpyklės po „Tinka iki“/„EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Tobrin sudėtis
Veiklioji medžiagara yra tobramicinas. 1 ml akių lašų yra 3 mg tobramicino (atitinka 4, 58 mg tobramicino sulfato)
Pagalbinės medžiagos yra: benzalkonio chloridas, dinatrio fosfatas dihidratas, kalio divandenilio fosfatas, natrio chloridas, hidroksietilceliuliozė, išgrynintas vanduo.


Tobrin išvaizda ir kiekis pakuotėje

Skaidrus bespalvis tirpalas.

Tobrin akių lašai yra baltos spalvos 5 ml mažo tankio polietileno talpyklėse su lašintuvais ir užsukamaisiais didelio tankio polipropileno dangteliais.

Kartono dėžutėje yra viena talpyklė.

Gamintojas
Balkanpharma-Razgrad AD, 68, Aprislko vastanie bld., 7200 Razgrad, Bulgarija

Lygiagretus importuotojas 
UAB „Lex ano“, Naugarduko g. 3, LT-03231 Vilnius, Lietuva

Perpakavo 
UAB „ENTAFARMA", Klonėnų vs. 1, LT-19156 Širvintų r. sav., Lietuva
arba
Lietuvos ir Norvegijos UAB „Norfachema", Vytauto g. 6, LT-55175 Jonava, Lietuva
arba
CEFEA Sp. z o.o. Sp. K., Ul. Działkowa 56, 02-234 Warszawa, Lenkija

Registruotojas eksportuojančioje valstybėje yra Antibiotik-Razgrad AD, 68 Aprilsko vastanie bld, Office 201, Razgrad 7200, Bulgarija.

[bookmark: _GoBack]Šis pakuotės lapelis paskutinį kartą peržiūrėtas 2022-03-28.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Lygiagrečiai importuojamas vaistas skiriasi nuo referencinio vaisto: laikymo sąlygomis (ref. vaistą papildomai laikyti gamintojo pakuotėje, kad vaistas būtų apsaugotas nuo šviesos ir drėgmės, negalima užšaldyti); tinkamumo laiku (lyg. imp. vaisto tinkamumo laikas po talpyklės atidarymo yra 28 dienos, laikant ne aukštesnėje kaip 25o C temperatūroje, ref. vaisto – 30 dienų). 

